# RUILA PÕHIKOOLI HOOLEKOGU ISTUNGI KOKKUVÕTE

**Toimumisaeg ja koht:** 17.11.2021 kell 18.00-19.25, Ruila Põhikoolis

**Koosolekul osalesid:** Tiia Rosenberg, Rafael Milerman, Maarja Lillemäe, Priit Abiram, Virve-Hella Haavam, Andres Aljaste, Ellin Sarapson, Helena Melis, Raili Kann, Meelis Kolk, Pille Sau, Anniki Pärna ja Anna-Magdaleena Kangro

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Esimehe, aseesimehe, sekretäri valimine**

Senine esimees tegi ettepaneku, et Virve-Hella Haavam jätkaks sekretärina. Teisi kandidaate sekretäriks ei esitatud. Ühise arutelu tulemusena esitati hoolekogu esimehe kandidaadiks Rafael Milerman.

**Ühehäälselt otsustati, et jätkatakse samas koosseisus: sekretärina Virve-Hella Haavam, hoolekogu esimehena Rafael Milerman ja aseesimeestena Priit Abiram ja Maarja Lillemäe.**

Rafael tutvustas eelmisel aastal ellu kutsutud töörühma metoodikat, kus konkreetsed teemad arutakse esmalt väiksemas töörühmas läbi ja seejärel esitletakse arutelu tulemusi juba hoolekogus tervikuna.

**Otsustati jätkata töörühmadega ka sellel aastal.**

1. **Arvamuse andmine Ruila kooli ja lasteaia 2021. a eelarveprojekti kohta**
* **Kooli** **eelarve**

Koolis on suurematest projektidest käimas kütte ja ventilatsiooni ning staadioni rekonstrueerimise projektid. KOV vähendab Opiq keskkonna tellimise tõttu õppevahendite eelarvelisi vahendeid. Kooskõlas riigiülese 7% palgatõusuga tõstetakse jaanuarist õpetajatel palka 4% (septembrist 2021 juba tõsteti 3%).

* **Lasteaia** **eelarve**

Lasteaias järgmisel aastal õuepaviljoni projekt (pleksiklaasid ette tuuletõmbuse vähendamiseks). Sellel aasta investeeringuprojekti tarbeks võetakse hinnapakkumised õuealale iga rühma juurde mängumajakeste-paviljonide ehitamiseks, kus kehvema ilmaga varjus olla.

Lasteaias sõlmitud poole kohaga tööleping ühe asendusõpetajaga.

**2022. a kooli- ja lasteaia eelarveprojektid hoolekogu poolt teadmiseks võtnud.**

1. **Nakkusennetusmeetmetest Ruila koolis ja Kirsiaia lasteaias**

Koolis süsteem töötab ja olukord on rahulik. Lastele, kellele nina kaudu testimine vastunäidustatud, võimaldatakse süljetesti. Lapsevanemad, kes koolis testimiseks nõusolekut ei andnud, testivad valdavalt ise kodus ja koolist saadetakse nende lastega testid koju. Üksikud lapsevanemad on põhimõttelised vastased ega testi lapsi.

Suurim riskikoht koolibuss, kus positiivse testitulemuse korral on kõik bussis viibijad lähikontaktsed. Üle 12- aastastest lastest on vaktsineeritud või läbipõdenud u 63%.

Probleem lasteaias, kus haigusnähtudega lapsi viiakse lasteaeda. Hetkel on selles osas täielik 0 tolerants, kuna keegi ei oska vahet teha, mis haigusnähuga tegemist on. Vanematele antakse otsene tagasiside kohe kui näha, et laps haige. Haiget last ei ole kuskile isoleerida, vaid nad viibivad rühmas teistega koos. Kui laps on haiguse tõttu nädal-kaks eemal viibinud, kuid on veel üksikud kergemad haigussümptomid, siis võib lapse lasteaeda viia, kui tema üldine enesetunne on hea, test negatiivne ja arstiga konsulteeritud. Tehti ettepanek, et hoolekogu võiks antud teemal teha ühise pöördumise lastevanemate poole õpetajate toetuseks.

**Otsustati, et Priit Abiram koostab vastavasisulise pöördumise.**

1. **Jooksvad küsimused**
* Esimees palus järgmiseks hoolekogu koosolekuks mõelda hoolekogu tööplaani peale.
* Jätkatakse kindlasti Vanemate akadeemiaga ja kevadise jalgrattamatkaga. Helkuri kontrolli kampaania võib korraldada, kas 19. november või 13-14. detsember.
* Vanemate akadeemia teemad on kohati keerulised ja ununevad pika peale, mistõttu peaks teadmiste kinnistamiseks akadeemia loenguid tihedamini korraldama. Kooli jaoks aktuaalsete teemadena toodi välja õpioskuste õpetamise ja õpimotivatsiooni tõstmise.
* Käimas on toitlustuse rahuloluküsitlus. Toidud olid algselt mitmekesisemad, nüüd on üldine rahulolu langenud. Positiivsest küljest toodi välja, et puu- ja aedvilja on toidulaual piisavalt ja on tehtud ka erikokkuleppeid kooli toitlustajaga (näiteks kringel kooli sünnipäevaks, jõululõuna jne). Lähiaastatel peaks toimuma uus hange. Hoolekogu võtab tööplaani avaldada arvamust hanke korraldamise tingimuste osas, kus tuuakse välja erinevad probleemkohad.
* Järgmisest poolaastast on lootus saada tuge ühe reaalaine õpetajaga, kes võtab rühmade kaupa õpilased ette, et tekkinud lünki korrata. Õppenõukogus tehakse kokkuvõte, millised lüngad õpilastel seoses distantsõppega tekkinud on.
* Tõstatati küsimus, et miks lapsed ei saa valida, kas teha puutööd või käsitööd. Selgitati, et sellega probleemi ei ole ja laps saab soovi avaldada ning vajadusel võib grupi vahetada.